钦定古今图书集成/理学汇编/学行典/第118卷 > 朱子全书 > 《自修铭》前人
## 钦定古今图书集成/理学汇编/学行典/第118卷 > 朱子全书 > 《自修铭》前人

“养天性，治天情，正天官，尽天伦？奚而养？奚而治？奚而
正？奚而尽？未知之则究之，既知之则践之。究者何？穷
其理？践者何？履其事？若何而为仁义礼智之道？若何
而为喜怒哀惧爱恶之节？若何而为耳目鼻口手足
四支之则？若何而为君臣父子夫妇长幼朋友之常？
探其所以然，求其所当然，是之谓穷其理。”存之于心
“则如此，见之于事则如此，行之于身则又如此，内而
施之于家则如此，外而推之于人则如此，大而措之
于天下则又如此，躬行之焉，力践之焉，是之谓履其
事。”“然则先如之何？”曰：“立诚而居敬。”